**ultimul om de zăpadă**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mă gândesc la iarna din tine

cum i se frânge zborul sub primele raze

citind o carte fără cuvinte

pierduți prin albul hârtiei

ne bulgărim cu săruturi

ce pârtie abruptă

privirea-mi alunecă și cad

mă rostogolesc până la piele

departe

dar mă găsești

amăgit de apusul iernii

decorăm noaptea cu literele desprinse din poemul luminii

și ziua

cu frigul răstignit pe crucea căldurii

o Golgotă numai a noastră

unde

durerea iubirii

se va răsfrânge

privirea topind în noi

ultimul om de zăpadă